**Učenici 4. razreda služili se priručnicima**

Na satu medijske kulture u školskoj knjižnici učenici su, zajedno s knjižničarkom Nikolinom Sabolić, naučili služiti se priručnicima.

Na početku nastavnog sata ponovili su znanja o enciklopedijama, a potom se upoznali se s ostalim priručnicima; leksikonima, rječnicima, atlasima i pravopisom, kao glavnim izvorima znanja i informacija, te načinima njihove uporabe u svrhu proširivanja znanja. U rješavanu zadataka služili su se priručnicima. Radom u paru tražili su informacije u priručnicima uz pomoć sadržaja, kazala i abecednog reda. Po završetku rada svaki je par učenika odabrao i pročitao najzanimljivije pitanje i odgovor s nastavnog listića.

Knjižničarka Nikolina Sabolić